Τη Γουλβς του Ντανιέλ Ποντένσε έφερε στο δρόμο του Ολυμπιακού η κληρωτίδα. Μετά τη μεγαλειώδη πρόκριση επί της Άρσεναλ το ευρωπαϊκό ταξίδι του Θρύλου συνεχίζεται και η επόμενη στάση είναι και πάλι η Αγγλία.

Το σύνολο του κ. Πέδρο Μαρτίνς θα αντιμετωπίσει τη Γουλβς στις 12/3 στο «Γεώργιος Καραϊσκάκης» ενώ ο επαναληπτικός είναι προγραμματισμένος για τις 19/3 στο Γουλβερχάμπτον.

Θα είναι η τρίτη φορά που ο Ολυμπιακός θα ταξιδέψει στην Αγγλία τη φετινή σεζόν, καθώς προηγήθηκε η Τότεναμ για τους ομίλους του UEFA Champions League και στη συνέχεια η Άρσεναλ στους «32» του UEFA Europa League. Θυμίζουμε, πως την περσινή σεζόν ο Ολυμπιακός απέκλεισε την Μπέρνλι στα πλέι οφ και σφράγισε το εισιτήριο για τους ομίλους του UEFA Europa League.

Την τελευταία δεκαετία η ομάδα μας έχει αγωνιστεί 14 φορές κόντρα σε αγγλικές ομάδες, έχοντας 6 νίκες, 6 ήττες και δύο ισοπαλίες…